ai4bharat/Pralekha huggingface dataset:
वाणिज्य आणि उदयोग मंत्रालय
भारतातून चीनला होणाऱ्या द्राक्ष निर्यातीत 2020 पर्यंत 200 टक्के वाढ होण्याची शक्यता – अपेडा आणि पीएचडी सीसीआय
मुंबई, 27 नोव्हेंबर 2018
मुंबईत आज अपेडा अर्थात कृषी आणि प्रक्रिया अन्न उत्पादन निर्यात विकास प्राधिकरणाच्या वतीने द्राक्ष प्रोत्साहन कार्यक्रम आणि विक्रेता आणि ग्राहक भेटीचे आयोजन करण्यात आले होते. पीएचडीसीसीआय यांच्या सहयोगाने हा कार्यक्रम आयोजित करण्यात आला. 2020 पर्यंत भारतीय द्राक्षांची चीनला होणारी निर्यात 200 टक्क्यांनी वाढेल असा अंदाज या कार्यक्रमात व्यक्त करण्यात आला. सध्या चीनला होणारी भारतीय द्राक्षांची निर्यात ही 600 मेट्रिक टन इतकी आहे.
या कार्यक्रमप्रसंगी बोलताना अपेडाचे अध्यक्ष पबन के बोरठाकूर यांनी निर्यातीला प्रोत्साहन देण्यासाठी अपेडाकडून घेण्यात येत असलेल्या उपक्रमांची माहिती दिली.
चीनमधे आपली निर्यात वाढवण्यासाठी अपेडा प्रयत्न करत आहे. ताज्या द्राक्षांची गुणवत्ता सुधारण्यासाठी अपेडाच्या माध्यमातून द्राक्ष उत्पादक राज्य आणि राष्ट्रीय संशोधन केंद्रासह वाणिज्य आणि उद्योग मंत्रालय सामूहिक प्रयत्न करत आहे तसेच केंद्र आणि राज्य सरकारच्या प्रोत्साहनपर योजना भारतीय द्राक्षांच्या निर्यातीला आणखी चालना देतील असे या कार्यक्रमात नमूद करण्यात आले.
वाणिज्य आणि उद्योग मंत्रालयाअंतर्गत अपेडा कृषी उत्पादनांच्या गुणवत्तेला प्रोत्साहन देण्यासाठी कार्यरत आहे.
भारतातून द्राक्ष आयात करण्यासाठी चीन उत्सुक असल्याचे चीन अन्नपदार्थ आयात संघटनेचे झाँग लिशान यांनी यावेळी सांगितले.
या कार्यक्रमामुळे यावर्षीची निर्यात 1,000 मेट्रिक टनापर्यंत वाढून लवकरच 2000 मेट्रिक टनाचा टप्पा गाठेल अशी अपेक्षा व्यक्त करण्यात येत आहे.
परदेशी व्यापार विभागाचे संयुक्त महासंचालक व्ही. चतुर्वेदी तसेच दोन्ही देशांचे या क्षेत्रातील प्रतिनिधी आणि इतर मान्यवर या कार्यक्रमाला उपस्थित होते.
स्रोत: APEDA
S.Tupe/P.Malandkar
(Visitor Counter : 98
युवा व्यवहार आणि क्रीडा मंत्रालय
टोक्यो 2020 पॅरा ऑलिम्पिक स्पर्धेमध्ये सहभागी होणाऱ्या भारतीय चमूशी 17 ऑगस्ट ला पंतप्रधान साधणार दूरदृश्य प्रणालीद्वारे संवाद.
टोक्यो 2020 पॅरा ऑलिम्पिक स्पर्धेमध्ये सहभागी होणाऱ्या भारतीय चमूशी पंतप्रधान नरेंद्र मोदी उद्या 17 ऑगस्ट ला सकाळी 11 वाजता दूरदृश्य प्रणालीद्वारे संवाद साधणार आहेत.
देशभरातील 54 खेळाडू 9 विभिन्न क्रीडाप्रकारात पात्र ठरले असून पॅरा ऑलिम्पिक स्पर्धेमध्ये सहभागी होण्यासाठी टोक्योला निघणार आहेत . पॅरा ऑलिम्पिक मध्ये सहभागी होणारा आतापर्यंतचा हा भारताचा सर्वात मोठा चमू आहे. या संवादाच्या वेळी केंद्रीय क्रीडामंत्री देखील उपस्थित राहणार आहेत.
राष्ट्रपती कार्यालय
लोहरी, मकर संक्रांती, पोंगल, भोगाली बिहू, उत्तरायण आणि पौष पर्वाच्या पूर्वसंध्येला राष्ट्रपतींकडून देशवासियांना शुभेच्छा
नवी दिल्ली, 12 जानेवारी 2022
राष्ट्रपती राम नाथ कोविंद यांनी लोहरी , मकर संक्रांती, पोंगल, भोगाली बिहू, उत्तरायण आणि पौष पर्व  च्या पूर्वसंध्येला देशातील नागरिकांना शुभेच्छा दिल्या आहेत. .
राष्ट्रपतींनी आपल्या संदेशात म्हटले आहे की, “लोहरी, मकर संक्रांती, पोंगल, भोगली बिहू, उत्तरायण आणि पौष पर्वाच्या निमित्ताने मी देशात आणि परदेशात राहणाऱ्या सर्व देशवासीयांचे अभिनंदन करतो आणि शुभेच्छा देतो.
आपल्या देशात साजरे होणारे बहुसंख्य सण निसर्ग आणि शेतीशी असलेले आपले अविभाज्य नाते दर्शवतात. हिवाळा संपून वसंत ऋतू सुरू होत असल्यामुळे लोहरी, मकर संक्रांती, पोंगल, भोगली बिहू, उत्तरायण आणि पौष पर्व हे सण म्हणजे पिकांच्या कापणीचा हंगाम असतो. लोक या पिकांचा आनंद घेतात आणि हे सण साजरे करतात . त्याचबरोबर आपल्या पर्यावरणाचे रक्षण करण्याची गरज देखील अधोरेखित करतात. हे केवळ भारतीय विविधतेचेच नव्हे तर आपल्या देशाच्या विविधतेतील एकतेचे देखील उदाहरण आहे.
मी देवाकडे प्रार्थना करतो की या सणांमुळे लोकांमध्ये बंधुभावाची भावना निर्माण होवो आणि आपल्या देशात समृद्धी आणि आनंद नांदो .”
राष्ट्रपतींचा हिंदीतील संदेश पाहण्यासाठी येथे क्लिक कराS.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
सामाजिक न्याय आणि सबलीकरण मंत्रालय
आंतरराष्ट्रीय दिव्यांग दिनानिमित्त 3 डिसेंबरला उपराष्ट्रपतींच्या हस्ते राष्ट्रीय पुरस्कार होणार प्रदान
(नवी दिल्ली, 30 नोव्हेंबर 2018
आंतरराष्ट्रीय दिव्यांग दिनानिमित्त 3 डिसेंबरला उपराष्ट्रपती एम. व्यंकय्या नायडू यांच्या हस्ते 3 डिसेंबर 2018 रोजी राष्ट्रीय पुरस्कार प्रदान करण्यात येणार आहेत. नवी दिल्लीतल्या विज्ञान भवन येथे होणाऱ्या कार्यक्रमाला केंद्रीय सामाजिक न्याय आणि सबलीकरण मंत्री थावरचंद गेहलोत, राज्यमंत्री क्रिशन पाल गुर्जर, रामदास आठवले, विजय सांपला आणि इतर मान्यवर उपस्थित राहणार आहेत. दिव्यांग व्यक्तींच्या सबलीकरणासाठी काम करणाऱ्या 56 व्यक्ती आणि 16 संस्थांना पुरस्कार देण्यात येणार आहेत. एकूण 14 प्रकारात हे पुरस्कार प्रदान करण्यात येणार आहे.
राष्ट्रीय पुरस्कारासाठीचे 14 प्रकार पुढीलप्रमाणे-
- सर्वोत्तम दिव्यांग कर्मचारी/स्वयंरोजगारी दिव्यांग व्यक्ती
- सर्वोत्तम नियोक्ता आणि नियोजन अधिकारी आणि/किंवा संस्था
- दिव्यांग व्यक्तींच्या सक्षमीकरणासाठी काम करणारी सर्वोत्तम व्यक्ती आणि संस्था
- आदर्श श्रेणी
- दिव्यांग व्यक्तींचे जीवन सुधारण्यासाठी केलेले सर्वोत्तम उपयोजित संशोधन किंवा नाविन्यपूर्ण संशोधन किंवा उत्पादन
- दिव्यांग व्यक्तींसाठी अडथळामुक्त परिसराकरता तयार केलेले सर्वोत्तम काम
- पुनर्वसन सेवा पुरवणारा सर्वोत्तम जिल्हा
- राष्ट्रीय दिव्यांग वित्त आणि विकास महामंडळाकरता संस्था सुरू करणारे सर्वोत्तम राज्य
- सर्वोत्तम सृजनशील दिव्यांग प्रौढ व्यक्ती
- सर्वोत्तम सृजनशील दिव्यांग बालक
- सर्वोत्तम ब्रेल प्रेस
- सर्वोत्तम सुगम संकेतस्थळ
- अ)दिव्यांग व्यक्तींच्या सक्षमीकरणासाठी प्रोत्साहन देणारे आणि ब) सुगम्य भारत अभियानाची अंमलबजावणी करणारे सर्वोत्तम राज्य
- सर्वोत्तम दिव्यांग क्रीडापटू
अर्ज मागवण्याच्या अंतिम तारखेपर्यंत एकूण 1221 अर्ज प्राप्त झाले. यासाठी स्थापन करण्यात आलेल्या चार छाननी समित्यांच्या मार्गदर्शक तत्त्वांमधील विहित मानकांनुसार या अर्जांची छाननी करण्यात आली. छाननी समितीने पाठवलेल्या अर्जांवर 1 नोव्हेंबर 2018 रोजी झालेल्या राष्ट्रीय निवड समितीच्या बैठकीत विचार करण्यात आला आणि 14 प्रकारांमध्ये 72 पुरस्कारांची राष्ट्रीय पुरस्कारांसाठी शिफारस करण्यात आली.
R.Tidke/S.Kakade/P.Kor
पोलाद मंत्रालय
‘स्वातंत्र्याचा अमृतमहोत्सव’ साजरा करण्यासाठी केंद्रीय पोलाद मंत्रालयाच्या सेल-बीएसपीआणि सेल-व्हिआयएसएल प्रकल्पांद्वारे विविध स्पर्धांचे आयोजन
नवी दिल्ली, 19 ऑगस्ट 2021
‘स्वातंत्र्याचा अमृतमहोत्सव’ साजरा करण्यासाठी केंद्रीय पोलाद मंत्रालयाच्या ‘सेल’ या महारत्न केंद्रीय सार्वजनिक क्षेत्र उद्योगाने भिलई येथील प्रकल्पाच्या ठिकाणी ‘इंडिया@75’ या विषयावरील प्रश्नमंजुषा आयोजित केली होती. एमटीटी2021 च्या तुकडीतील व्यवस्थापन प्रशिक्षणार्थींनी या कार्यक्रमात भाग घेतला. ईडी  चे एस,के.दुबे यांनी प्रमुख पाहुणे म्हणून उपस्थिती दर्शवत या प्रश्नमंजुषेचे उद्घाटन केले. या प्रश्नमंजुषेत भाग घेतलेल्या स्पर्धकांनी स्पर्धेदरम्यान ‘इंडिया@75’ या विषयाबाबत विचारलेल्या रुचीपूर्ण आणि माहितीपर प्रश्नांची उत्तरे दिली.
भद्रावती येथील सेल- व्हिआयएसएल प्रकल्पातील व्हिआयएसएल मध्येही मोठ्या उत्साहाने स्वातंत्र्यदिन साजरा करण्यात आला. या समारंभाचा भाग म्हणून ‘स्वातंत्र्याचा अमृतमहोत्सव’ साजरा करण्यासाठी देशभक्तीपर गीतगायन स्पर्धा आणि रांगोळी स्पर्धांचे आयोजन करण्यात आले होते.S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
गृह मंत्रालय
मणिपूर दौऱ्याच्या दुसऱ्या दिवशी केंद्रीय गृह आणि सहकार मंत्री अमित शहा यांनी इम्फाळमध्ये नागरी समाज संघटना, प्रमुख व्यक्ती, विचारवंत, निवृत्त लष्करी अधिकारी आणि नागरी सेवक यांच्याशी व्यापक चर्चा केली
गृहमंत्र्यांनी मणिपूर पोलीस, केंद्रीय सशस्त्र पोलीस दल आणि भारतीय लष्कराच्या वरिष्ठ अधिकाऱ्यांसोबत सुरक्षा परिस्थितीचा आढावा घेतला
मणिपूरमध्ये शांतता आणि समृद्धीला आमचे सर्वोच्च प्राधान्य - गृहमंत्री; अशांतता निर्माण करणाऱ्या कोणत्याही कारवाया कठोरपणे निपटण्याचे अधिकाऱ्यांना दिले निर्देश
मणिपूरच्या समाजातील महिलांच्या भूमिकेच्या महत्त्वाचा पुनरुच्चार करत अमित शाह म्हणाले की, आपण सर्वजण एकत्रितपणे राज्यात शांतता आणि समृद्धी सुनिश्चित करण्यासाठी कटिबद्ध आहोत.
केंद्रीय गृहमंत्र्यांनी चुराचांदपुरला भेट दिली आणि प्रमुख व्यक्ती आणि नागरी समाज संघटनांच्या प्रतिनिधीमंडळाबरोबर बैठक घेतली.
संध्याकाळी केंद्रीय गृहमंत्री अमित शहा यांनी इंफाळमध्ये सर्वपक्षीय बैठक घेतली
नवी दिल्ली, 30 मे 2023
मणिपूर दौऱ्याच्या दुसऱ्या दिवशी केंद्रीय गृह आणि सहकार मंत्री अमित शहा यांनी इम्फाळ येथे नागरी समाज संघटनांशी व्यापक चर्चा केली. इम्फाळमध्ये ते महिला नेत्यांच्या  शिष्टमंडळालाही भेटले.मणिपूरच्या समाजातील महिलांच्या भूमिकेच्या महत्त्वाचा पुनरुच्चार करत अमित शाह म्हणाले की, आपण सर्वजण एकत्रितपणे राज्यात शांतता आणि समृद्धी सुनिश्चित करण्यासाठी कटिबद्ध आहोत.
केंद्रीय गृहमंत्र्यांनी COCOMI, AMUCO, AMOCOC, MMW, STDCM, FOCS, फोरम फॉर रिस्टोरेशन ऑफ पीस सारख्या नागरी समाज संघटना तसेच विद्यार्थी संघटनेच्या प्रतिनिधीमंडळांचीही भेट घेतली.
प्रतिनिधीमंडळाने शांततेप्रती त्यांची वचनबद्धता व्यक्त केली. तसेच त्यांनी मणिपूरमध्ये सामान्य स्थिती पुन्हा स्थापित करण्यासाठी मार्ग शोधण्यात आम्ही एकत्र येऊन योगदान देऊ अशी ग्वाही देखील दिली.चुराचांदपूरला जाण्यासाठी निघण्यापूर्वी, केंद्रीय गृहमंत्र्यांनी तेथील प्रमुख व्यक्ती, बुद्धिवंत, निवृत्त लष्करी अधिकारी तसेच नागरी प्रशासनातील कर्मचारी यांच्या गटाची भेट घेऊन त्यांच्याशी संवाद साधला.
प्रतिनिधींनी त्या भागात शांतता आणि सामान्य परिस्थिती पुन्हा प्रस्थापित करण्यासाठी परिणामकारक हस्तक्षेप करण्याची विनंती केंद्रीय गृहमंत्र्यांना केली.
केंद्रीय गृहमंत्री अमित शाह यांनी चुराचांदपूर येथे भेट दिली आणि तेथे त्यांनी त्या भागातील प्रमुख व्यक्ती तसेच नागरी सामाजिक संघटनांच्या प्रतिनिधीमंडळासोबत बैठक घेतली. त्यानंतर, संध्याकाळी त्यांनी इम्फाळ येथे सर्वपक्षीय बैठक घेतली. केंद्रीय गृहमंत्र्यांनी मणिपूरचे पोलीस दल, केंद्रीय सशस्त्र पोलीस दल तसेच भारतीय लष्करातील अधिकाऱ्यांसह तेथील सुरक्षाविषयक परिस्थितीचा आढावा देखील घेतला. ते म्हणाले की, मणिपूरमधील शांतता आणि समृद्धता यांना आपले सर्वोच्च प्राधान्य दिले आहे आणि या भागातील शांतता भंग करणाऱ्या कोणत्याही कारवाया कठोरपणे मोडून काढाव्यात असे निर्देश त्यांनी यावेळी उपस्थित अधिकाऱ्यांना दिले.
केंद्रीय गृहमंत्री उद्या मणिपूरमधील मोरेह तसेच कांगपोकपी भागाला भेट देणार आहेत. त्यावेळी ते मोरेह भागातील विविध स्थानिक गटांच्या प्रतिनिधींशी संवाद साधतील आणि नंतर कांगपोकपी येथील नागरी सामाजिक संघटनांसमवेत बैठक घेतील. यानंतर केंद्रीय गृहमंत्री इम्फाळ येथे सुरक्षा आढावा बैठक घेणार आहेत.N.Chitale/S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
राष्ट्रपती कार्यालय
राष्ट्रपती रामनाथ कोविन्द यांचा 95 व्या अखिल भारतीय मराठी साहित्य संमेलनासाठी संदेश
राष्ट्रपती रामनाथ कोविन्द यांनी आज  दूरदृश्यप्रणालीच्या माध्यमातून 95 व्या अखिल भारतीय साहित्य संमेलनात आपला संदेश दिला
या साहित्य संमेलन परिसराला भारतरत्न लता मंगेशकर यांचे नाव दिल्याबद्दल त्यांनी आनंद व्यक्त केला. भारत आणि महाराष्ट्राच्या संस्कृतीच्या कालातीत वारसा असलेल्या लता मंगेशकर यांचे नाव या साहित्य परिसराला देणे, हे औचित्यपूर्ण आहे, असे राष्ट्रपती यावेळी म्हणाले.
महाराष्ट्र एज्युकेशन सोसायटीचे, उदयगिरी महाविद्यालय यंदा आपला हीरक महोत्सव साजरा करत आहेयाचा उल्लेख करत, राष्ट्रपतींनी शिक्षण क्षेत्रात गेली साठ वर्षे महत्वाचे योगदान दिल्याबद्दल या महाविद्यालयाच्या संपूर्ण चमूचे अभिनंदन केले. या महाविद्यालायची स्थापना, उदगीर प्रदेशातील शेतकरी आणि व्यापाऱ्यांनी त्यांच्या स्वकष्टार्जित कमाईतून केली होती,याचा उल्लेख करत, जेव्हा सर्वसामान्य लोक असे असामान्य योगदान देतात, तेव्हाच समाज आणि राष्ट्र तेव्हाच प्रगती करु शकतात. असे राष्ट्रपती म्हणाले.
समानता आणि शौर्य ही महाराष्ट्राची ओळख आहे. 17 व्या शतकात, शौर्य आणि ज्ञानाची गंगा प्रवाहित करत, छत्रपती शिवाजी महाराज, समर्थ रामदास स्वामी आणि संत तुकाराम यांनी मराठी साहित्य आणि मराठी ओळख देशभर अधोरेखित केली, ज्यातून केवळ महाराष्ट्रच नव्हे; तर भारताचाही स्वाभिमान उंचावला, असे राष्ट्रपतींनी म्हटले आहे.
महराष्ट्रात प्राचीन काळापासून राजकारण, समाजसुधारणा, वैचारिक विश्व आणि साहित्य यात आघाडीवर असलेल्या महिला, आज मात्र मागे पडल्या आहेत, ही चिंतेची बाब असल्याचे राष्ट्रपती म्हणाले. 2011 च्या जनगणनेनुसार, महाराष्ट्र स्त्री शिक्षणात 14 व्या स्थानी तर, स्त्री-पुरुष लैंगिक गुणोत्तरात 22 व्या स्थानी होता, असे त्यांनी नमूद केले. या साहित्य संमेलनात सहभागी झालेल्या सर्व प्रागतिक विचारांच्या नागरिकांनी महिलांना, आरोग्य, शिक्षण आणि साहित्य अशा क्षेत्रांत पुढे जाण्यासाठी प्रोत्साहन देण्याची प्रतिज्ञा करावी, असे आवाहन राष्ट्रपती कोविन्द यांनी केले.
राष्ट्रपतींचे संपूर्ण भाषण ऐकण्यासाठी कृपया इथे क्लिक करा
कृषी मंत्रालय
वर्ष 2019-20 साठीच्या खरीप हंगामातल्या प्रमुख पिकांचा अंदाज
नवी दिल्ली, 23 सप्टेंबर 2019
यंदाच्या म्हणजेच वर्ष 2019-20 मधल्या खरीप पिकांचा प्राथमिक अंदाज आज कृषी, सहकार आणि शेतकरी कल्याण मंत्रालयाने जारी केला. आत्तापर्यंत विविध राज्यांकडून मिळालेल्या आकडेवारीच्या आधारावर हा प्राथमिक अंदाज तयार करण्यात आला आहे.
या आकडेवारीनुसार देशात यंदा अन्नधान्याचे एकूण उत्पादन 140.57 दशलक्ष टन एवढे होईल. यात तांदूळ- 100.35, पोषक कडधान्य- 32, डाळी- 8.23, तूर- 3.54, मका- 19.89 दशलक्ष टन अशा विविध धान्यांचा समावेश आहे.
तेलबियांचे एकूण उत्पादन 22.39 दशलक्ष टन होण्याचा अंदाज आहे. यात सोयाबीन-13.50 आणि शेंगदाणे- 6.31 दशलक्ष टन असेल. कापसाचे उत्पादन यंदा 32.27 दशलक्ष गासड्या इतके होईल तर तागाचे उत्पादन 9.96 गासड्या इतके होईल. या खरीप हंगामात उसाचे उत्पादन 377.77 दशलक्ष टन इतके होण्याचा अंदाज आहे.
आत्तापर्यंतच्या मोसमी पावसाची आकडेवारी लक्षात घेतली असता सप्टेंबर मध्यापर्यंत देशभरात सरासरीपेक्षा 4 टक्के अधिक पाऊस झाला आहे.
B.Gokhale/R.Aghor/P.Malandkar
(Visitor Counter : 184
कौशल्य विकास आणि उद्यमशीलता मंत्रालय
महिला उद्योजकतेला प्रोत्साहन
नवी दिल्ली, 7 डिसेंबर 2022
कौशल्य विकास आणि उद्योजकता मंत्रालयाने देशभरात महिला उद्योजकतेला प्रोत्साहन देण्यासाठी विविध उपक्रम हाती घेतले आहेत. तथापि, एमएसडीई ने देशातील महिला उद्योजकांसमोरील आव्हानांचा कोणतेही अभ्यासात्मक सर्वेक्षण केलेले नाही.
महिला उद्योजकतेला चालना देण्यासाठी, एमएसडीईने आयोजित केलेल्या विविध उपक्रमांचे तपशील पुढील प्रमाणे आहेत:
भारतामधील महिलांच्या नेतृत्वाखालील उद्योगांच्या चौकटीबाबतच्या परिस्थितीत सुधारणा करण्यासाठी, एमएसडीई च्या भागीदारीने जर्मन फेडरल मिनिस्ट्री फॉर इकॉनॉमिक कोऑपरेशन अँड डेव्हलपमेंट  च्या वतीने, डॉईश गेसेलशाफ्ट फर इंटरनॅशनल झुसॅमेनार्बिट  द्वारे, ‘महिला उद्योजकांचे आर्थिक सक्षमीकरण आणि महिलांद्वारे स्टार्ट अप्स’  या प्रकल्पाला पाठींबा मिळत आहे.
सूक्ष्म-उद्योग क्षेत्रातील महिला उद्योजकांसाठीच्या कार्यक्रमांना गती देणे आणि नवीन कार्यक्रम राबवणे हे या प्रकल्पाचे उद्दिष्ट असून, त्या द्वारे या महिलांना महाराष्ट्र, राजस्थान, तेलंगणा, उत्तर प्रदेश आणि देशातील ईशान्येकडेच्या आठ राज्यांमध्ये नवीन व्यवसाय सुरु करता येईल आणि त्यांचा चालू व्यवसाय आणखी वाढवता येईल.
'Her&Now' या शीर्षकाखाली, महिला उद्योजक आणि महिलांनी सुरु केलेले स्टार्टअप्स प्रकल्प, यशस्वी महिला उद्योजकांच्या कथा सर्वांसमोर मांडण्यासाठी आणि याबाबत समाजातील महिलांसंदर्भातली भूमिका आणि निकषांबाबतच्या मानसिकतेत सकारात्मक बदल घडवून आणण्यासाठी चित्रपट आणि माध्यमांद्वारे एक मोहीम देखील राबवत आहे. कार्यक्रमांना गती देणे आणि नवीन कार्यक्रम राबवणे या कार्यक्रमांतर्गत आतापर्यंत 900 पेक्षा अधिक महिला उद्योजकांना आधार देण्यात आला आहे.
एमएसडीई च्या सहा पवित्र शहरांमधील उद्योजकता विकास प्रकल्पांचा उद्देश, उद्योजकतेची क्षमता असणारे आणि विद्यमान उद्योजक, बेरोजगार युवक, महाविद्यालयीन शिक्षण अर्धवट सोडणारे, मागास समुदायातील युवा यांच्या सहभागाद्वारे स्थानिक उद्योजकता उपक्रमांना चालना देणे, हा आहे. हा प्रकल्प पुरी, बोधगया, कोल्लूर, वाराणसी, हरिद्वार आणि पंढरपूर येथे राबवला जात आहे. या प्रकल्पा अंतर्गत प्रशिक्षणाचा लाभ घेणाऱ्यांची एकूण संख्या 7,185 इतकी असून यामध्ये 4,535 महिलांचा समावेश आहे.
उद्योजकता शिक्षण, प्रशिक्षण, प्रचार आणि उद्योजकता नेटवर्कमधील सहज समावेश, याद्वारे समावेशक परिसंस्था निर्माण करण्याच्या उद्देशाने एमएसडीईने पीएम युवा प्रायोगिक प्रकल्प  लागू केला.
ही योजना महाराष्ट्रासह 10 राज्यांमध्ये आणि 2 केंद्रशासित प्रदेशांमध्ये राबविण्यात आली. हा कार्यक्रम पूर्णपणे महिला केन्द्री नसला तरी कार्यक्रमात महिलांचा लक्षणीय सहभाग सुनिश्चित करण्यासाठी जाणीवपूर्वक प्रयत्न केले गेले. या प्रकल्पाचे एकूण 63,255 लाभार्थी असून यामध्ये 24,398 महिलांचा समावेश आहे.
कौशल्य विकास आणि उद्योजकता राज्यमंत्री राजीव चंद्रशेखर यांनी आज राज्यसभेत एका लेखी उत्तरात ही माहिती दिली.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 321
कौशल्य विकास आणि उद्यमशीलता मंत्रालय
केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान यांच्या अध्यक्षतेखाली राष्ट्रीय कौशल्य विकास योजनेच्या सुकाणू समितीची तिसरी बैठक
सर्व मंत्रालयांनी कौशल्य विकास प्रयत्नांमध्ये अधिक समन्वय निर्माण करण्याचे प्रधान यांचे आवाहन
नवी दिल्ली, 4 जानेवारी 2023
प्रमुख मुद्दे:
- कौशल्य विकास योजना, कौशल्य तफावत विश्लेषण आणि कौशल्य मॅपिंग, भारतीय तरुणांना जागतिक संधींशी जोडणे, उदयोन्मुख ट्रेंड प्रतिबिंबित करण्यासाठी अभ्यासक्रम विकसित करणे आणि कौशल्य विकासाशी संबंधित विविध पोर्टल्समध्ये समन्वय निर्माण करणे यावर केंद्रित चर्चा.
केंद्रीय शिक्षण, कौशल्य विकास आणि उद्योजकता मंत्री धर्मेंद्र प्रधान यांच्या अध्यक्षतेखाली राष्ट्रीय कौशल्य विकास योजनेच्या सुकाणू समितीची तिसरी बैठक झाली. कौशल्य विकास आणि उद्योजकता राज्यमंत्री राजीव चंद्रशेखर आणि मंत्रालयाचे वरिष्ठ अधिकारी या बैठकीला उपस्थित होते. कौशल्य विकासाच्या प्रयत्नांमध्ये झालेली प्रगती आणि पुढील दिशेबद्दल प्रधान यांनी चर्चा केली.
कौशल्य विकास योजनांचे एकत्रीकरण, कौशल्यामधील तफावतीचे विश्लेषण आणि कौशल्य मॅपिंग, भारतीय तरुणांना जागतिक संधींशी जोडणे, उदयोन्मुख ट्रेंड प्रतिबिंबित करण्यासाठी अभ्यासक्रम विकसित करणे आणि कौशल्य विकासाशी संबंधित विविध पोर्टल्समध्ये समन्वय निर्माण करणे यासारख्या विविध मुद्द्यांवर मंत्र्यांनी चर्चा केली.
सर्व मंत्रालयांच्या कौशल्य विकास योजनांमध्ये अधिक समन्वय निर्माण करणे, सर्व भागधारकांद्वारे कौशल्य विकासावर खर्च करणे, कौशल्य विकास प्रयत्नांना बाजारपेठेतील वास्तविकतेशी जोडणे आणि प्रभाव निर्माण करण्यासाठी जलद-ट्रॅकिंग अंमलबजावणीचे आवाहन त्यांनी केले.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
कंपनी व्यवहार मंत्रालय
इन्स्टिट्यूट ऑफ चार्टर्ड अकाउंटंट्स ऑफ इंडिया  आणि इन्स्टिटयूट ऑफ चार्टर्ड अकाउंटंट्स इन इंग्लंड अँड वेल्स  यांच्यातील सामंजस्य करारावर स्वाक्षरी करण्यास केंद्रीय मंत्रिमंडळाची मंजुरी
नवी दिल्ली, 15 फेब्रुवारी 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने इन्स्टिटयूट ऑफ चार्टर्ड अकाउंटंट्स ऑफ इंडिया आणि इन्स्टिटयूट ऑफ चार्टर्ड अकाउंटंट्स इन इंग्लंड अँड वेल्स यांच्यातील सामंजस्य करारावर स्वाक्षरी करण्यास मंजुरी दिली आहे.
या सामंजस्य कराराचा उद्देश परस्परांच्या सदस्यांची पात्रता, प्रशिक्षणाला मान्यता देणे आणि प्रचलित अटी आणि शर्तींनुसार एक समन्वय यंत्रणा विहित करून सदस्यांना प्रवेश देणे हा आहे. या सामंजस्य करारातील दोन्ही पक्ष एकमेकांना त्यांच्या पात्रता/प्रवेश आवश्यकता, सीपीडी धोरण, सवलती आणि इतर कोणत्याही संबंधित बाबींमधील बदलांची माहिती देतील.
इन्स्टिट्यूट ऑफ चार्टर्ड अकाउंटंट्स ऑफ इंडिया आणि इन्स्टिटयूट ऑफ चार्टर्ड अकाउंटंट्स इन इंग्लंड अँड वेल्स यांच्यातील सहकार्यामुळे ब्रिटनमधील भारतीय सनदी लेखापाल तसेच ब्रिटनमध्ये जागतिक व्यावसायिक संधीच्या शोधात असलेल्या भारतीय सनदी लेखापालांना मोठ्या प्रमाणात व्यावसायिक संधी उपलब्ध होतील.
S.Bedekar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
जम्मू-काश्मीरमध्ये कलम 370 हटवल्यापासून दगडफेकीच्या 190 प्रकरणांमध्ये 765 व्यक्तींना अटक
नवी दिल्ली, 19 नोव्हेंबर 2019
जम्मू आणि काश्मीरमध्ये 5 ऑगस्ट 2019 ला कलम 370 हटवल्यापासून आतापर्यंत दगडफेक आणि कायदा व सुव्यवस्थेच्या 190 घटनांमध्ये 765 व्यक्तींना अटक झाली आहे.
गृहराज्यमंत्री जी. किशन रेड्डी यांनी आज लोकसभेत लेखी उत्तरात ही माहिती दिली.
काश्मीरमध्ये सुरुवातीच्या काळात शाळांमधली उपस्थिती कमी होती, मात्र ती वाढून परीक्षांच्या काळात 99.7 टक्क्यांवर पोहोचली आहे.
जम्मू-काश्मीरमध्ये पर्यटकांसाठी अलिकडे कोणत्याही विशेष सूचना जारी करण्यात आल्या नसून गेल्या 6 महिन्यात एकूण 34,10,219 पर्यटकांनी जम्मू-काश्मीरला भेट दिली आहे. त्यापैकी 12,934 परदेशी पर्यटक होते.
ऑगस्ट 2019 ते ऑक्टोबर 2019 या कालावधीत जम्मू-काश्मीरमध्ये नियंत्रण रेषेलगत युद्धबंदी करार उल्लंघनाच्या 950 घटना घडल्याची माहिती, आणखी एका संबंधित प्रश्नाला उत्तर देतांना सरकारने दिली.
G.Chippalkatti/S.Kakade/D.Rane
(Visitor Counter : 88
नौवहन मंत्रालय
गोव्यामध्ये 23 ते 25 सप्टेंबर दरम्यान भारतातील पहिल्या दीपगृह महोत्सवाचे आयोजन
केंद्रीय मंत्री सर्बानंद सोनोवाल आणि गोव्याचे मुख्यमंत्री प्रमोद सावंत अगुआडा किल्ला दीपगृह येथे या ऐतिहासिक महोत्सवाचे उद्घाटन करणार
नवी दिल्ली, 22 सप्टेंबर 2023
केंद्रीय बंदरे, जहाजबांधणी आणि जलमार्ग आणि आयुष मंत्री सर्बानंद सोनोवाल उद्या गोव्यामध्ये पणजी येथील अगुआडा किल्ला दीपगृह येथे भारताच्या पहिल्या दीपगृह महोत्सवाचे उद्घाटन करणार आहेत. 23 ते 25 सप्टेंबर दरम्यान आयोजित करण्यात आलेला हा तीन दिवसीय महोत्सव साजरा केला जाईल. यामुळे ही ऐतिहासिक स्थळे पर्यटन स्थळ म्हणून विकसित होतील. गोव्याचे मुख्यमंत्री प्रमोद सावंत, बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद नाईक तसेच गोव्याचे पर्यटन मंत्री रोहन खौंटे यांच्यासह इतर मान्यवर महोत्सवाच्या उद्घाटन समारंभाला उपस्थित राहतील. सोनोवाल यांनी यापूर्वी देशातील 75 ऐतिहासिक दीपगृहांचे पर्यटन स्थळांमध्ये रूपांतर करण्यासाठी ‘लाइटहाऊस हेरिटेज टुरिझम’ अभियान सुरु केले होते. प्रेक्षणीय स्थळे म्हणून कार्यरत होण्यासाठी ऐतिहासिक दीपगृहांचे पुरेशा सुविधांसह नूतनीकरण केले जात आहे.
यावेळी बोलताना केंद्रीय मंत्री सर्बानंद सोनोवाल म्हणाले की, दीपगृहांमधील दिशा दर्शनाचे एक साधन या पलीकडील क्षमतांकडे आतापर्यंत दुर्लक्ष केले गेले. मात्र, पंतप्रधान मोदी यांनी त्या ओळखल्या आणि त्यांना पर्यटन स्थळ म्हणून विकसित केले. ज्यायोगे, दीपगृहे स्थानिक पर्यटन स्थळ म्हणून आकर्षणाचा केंद्रबिंदू ठरतील, आणि त्याच वेळी देशासाठी उत्पन्नाचा स्त्रोत बनतील.
हा तीन दिवसीय महोत्सव कार्निव्हलच्या स्वरुपात साजरा होणार असून, सर्वसामान्य नागरिकांना दीपगृहांकडे आकर्षित करण्यासाठी या महोत्सवात स्थानिक कलाकार, नृत्य पथके सहभागी होणार आहेत. तसेच खाद्यपदार्थांचे आणि पाककृतींचे स्टॉल, संगीत मैफिली आणि यासारख्या विविध कार्यक्रमांचा समावेश असेल.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
संरक्षण मंत्रालय
भारतीय तटरक्षक दलासाठी दोन प्रदूषण नियंत्रण जहाजांच्या बांधकामासंदर्भात संरक्षण मंत्रालयाचा जीएसएलसोबत करार
नवी दिल्ली, 22 जून 2021
संरक्षण मंत्रालयाने गोवा शिपयार्ड लिमिटेड  यांच्याशी भारतीय तटरक्षक दलासाठी  लागणाऱ्या रुपये 583 कोटी रकमेच्या दोन प्रदूषण नियंत्रक जहाजांच्या  बांधकामासंदर्भात 22 जून 2021 रोजी करार केला आहे. स्वदेशी पद्धतीची रचना असलेली ही विशेष जहाजे गोवा शिपयार्ड लिमिटेडच्या वतीने विकसित केली जातील. हे संरक्षण सामुग्री बाबत स्वदेशी पद्धतीने रचानात्मक, विकसित आणि उत्पादित ` धोरणानुसार केले आहे. संरक्षण खरेदीसाठी ही सर्वोच्च प्राधान्य श्रेणी आहे. ही जहाजे समुद्रातील तेल गळती विषयक आपत्तींना प्रतिसाद देऊन भारतीय तटरक्षक दलाची कार्यक्षमता वाढवतील. ही दोन जहाजे अनुक्रमे नोव्हेंबर 2024 आणि मे 2025 मध्ये मिळतील असे नियोजन आहे.
सध्या, भारतीय तटरक्षक दलाच्या ताफ्यात मुंबई, विशाखापट्टणम् आणि पोरबंदर येथे प्रदूषणावर लक्ष ठेवणे, तेल गळतीवरील निरीक्षण / प्रतिसाद कार्यपद्धती यासाठी भारतीय ईईझेड आणि आसपासच्या बेटांवर समर्पित तीन प्रदूषण नियंत्रक जहाजे आहेत. नवीन नियोजित प्रदूषण नियंत्रक जहाजे ही पूर्वेकडील आणि पर्यावरणाच्या दृष्टीने संवेदनशील असलेल्या अंदमान आणि निकोबार विभागातील आवश्यकतांसाठी आहेत. या जहाजात हेलिकॉप्टर वापर क्षमतेसह, अनेक अत्याधुनिक वैशिष्ट्ये सज्ज असतील, ज्यामध्ये कानाकोपऱ्यात जाऊन काम करणाऱ्या सूक्ष्म तांत्रिक उपकरणांचा समावेश असेल, ज्याद्वारे जहाजातून गळती होणारे तेल गोळा करणे आणि पसरणारे तेल नष्ट करण्याची क्षमता देखील असेल.
आत्मनिर्भर भारत अभियानातील उद्दिष्टांची पूर्तता करताना, या करारामुळे स्वदेशी जहाज बांधणीची क्षमता वाढेल आणि जहाज बांधणी क्षेत्रात सुमारे 200 सूक्ष्म, लघु आणि मध्यम उद्योग मंत्रालयांतर्गत विक्रेत्यांचा रोजगार उपलब्ध होईल.M.Iyengar/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
पंतप्रधान कार्यालय
पंतप्रधान 12 मे रोजी भरुचमध्ये आयोजित 'उत्कर्ष समारोह'ला करणार संबोधित
जिल्ह्यात राज्य सरकारच्या चार महत्त्वाच्या योजनांची 100% टक्के पूर्तता झाल्यानिमित्त या कार्यक्रमाचे आयोजन
पंतप्रधान नरेंद्र मोदी 12 मे 2022 रोजी सकाळी 10:30 वाजता गुजरातमधील भरूच येथे आयोजित 'उत्कर्ष समारोह' ला दूरदृश्य प्रणालीद्वारे संबोधित करणार आहेत. गरजूंना वेळेवर आर्थिक मदत प्रदान करण्यासाठी सहाय्यकारी ठरणाऱ्या राज्य सरकारच्या चार महत्त्वाच्या योजनांची या जिल्ह्यात 100% टक्के पूर्तता झाल्यानिमित्त या कार्यक्रमाचे आयोजन करण्यात आले आहे.
विधवा, वृद्ध आणि निराधार नागरिकांना मदत उपलब्ध करून देणाऱ्या योजनांची संपूर्ण व्याप्ती सुनिश्चित करण्याच्या उद्देशाने, भरूच जिल्हा प्रशासनाने यावर्षी 1 जानेवारी ते 31 मार्च या कालावधीत ‘उत्कर्ष उपक्रम' ही मोहीम राबवली. गंगा स्वरूपा अर्थिक सहाय्य योजना, इंदिरा गांधी वृद्ध सहाय्यता योजना, निराधार वृद्ध अर्थिक सहाय्यता योजना आणि राष्ट्रीय कुटुंब सहाय्यता योजना या चार योजनांचे एकूण 12,854 लाभार्थी निश्चित करण्यात आले आहेत.
या मोहिमेदरम्यान, योजनांचा लाभ न मिळालेल्यांची माहिती संकलित करण्यासाठी, तालुकानिहाय व्हॉट्सअॅप मदतक्रमांक जाहीर करण्यात आले. जिल्ह्यातील सर्व गावांमध्ये आणि नगरपालिका क्षेत्रातील प्रभागांमध्ये उत्कर्ष शिबिरे घेण्यात आली. या शिबिरांमध्ये आवश्यक कागदपत्रे सादर करणाऱ्या अर्जदारांना त्याच ठिकाणी लाभार्थी म्हणून मान्यता देण्यात आली. ही मोहीम अधिक सुलभ करण्यासाठी उत्कर्ष सहाय्यकांना प्रोत्साहनपर अनुदान देखील देण्यात आले.